**NÁVRH PLÁNU KONTROLNEJ ČINNOSTI**

**HLAVNÉHO KONTROLÓRA OBCE HOSTICE**

**NA I.POLROK 2023**

V súlade s ustanovením § 18 f ods. 1 písm. b) zákona SNR č. 369/1990Zb.o obecnom zriadení v znení neskorších predpisov predkladám Návrh plánu kontrolnej činnosti na I. polrok 2023 s týmto zameraním:

1. Kontrola plnenia rozpočtu obce Hostice za I.polrok 2023 – plnenie príjmov a čerpanie výdavkov
2. Kontrola stavu evidencie a vymáhania daňových pohľadávok a poplatkov za komunálny odpad za rok 2022,
3. Kontrola stavu a vývoja dlhu obce za rok 2022,
4. Metodická pomoc pri vypracovaní interných smerníc,vnútorných predpisov a VZN,
5. Vypracovanie ročnej správy HK obce za rok 2022,

6. Vypracovanie stanoviska HK k záverečnému účtu obce za rok 2022,

1. Kontroly vykonávané z vlastného podnetu na základe poznatkov, o ktorých sa hlavný kontrolór dozvedel pri výkone svojej činnosti.

 Okrem uvedenej kontrolnej činnosti môžu byť:

a., vykonané kontroly o ktoré požiada obecné zastupiteľstvo v súlade s ustanovením § 18f ods. 1) písm. h) zákona SNR č. 369/90 Zb. o obecnom zriadení v znení neskorších predpisov ako aj kontroly mimo plánu kontrolnej činnosti na základe vlastného rozhodnutia a to predovšetkým z dôvodu novelizácie právnych predpisov resp. iných podnetov k výkonu kontroly.

b., Vypracovanie a predkladanie správu o výsledkoch ukončených kontrol na zasadnutia OZ priebežne.

c., Zúčastňovať sa na zasadnutiach OZ.

d., Zvyšovať svoju odbornosť v oblasti kontroly účasťou na odborných seminároch a školeniach organizovaných RVC a organizovaných inými vzdelávacími inštitúciami.

 V zmysle plánu činnosti nemusí byť dodržané poradie vykonania jednotlivých kontrol.

Zmeny vo výkone kontroly môžu nastať v závislosti od kontrolnej problematiky, závažnosti a množstva zistených nedostatkov a z toho vyplývajúceho časového rozsahu

jednotlivých kontrol ako aj z dôvodu, že sa vyskytnú okolnosti, na základe ktorých bude potrebné vykonať iné náhodné kontroly.

V obci Hostice dňa 19.11.2022

 .........................................

 Ladislav Kisfaludi

 hlavný kontrolór obce

Zverejnené: dňa 20.11.2022

Zvesené: dňa 06.12.2022